പേരാവൂരില് നിരാഹാര സമരം: സൊസൈറ്റി സെക്രട്ടറി ഹാജരായില്ല, നിക്ഷേപകരുടെ പണം വകമാറ്റിയെന്ന് അന്വേഷണ കമ്മീഷന് കണ്ണൂര്: പേരാവൂര് ഹൗസ് ബില്ഡിങ് സൊസൈറ്റിക്ക് Peravoor House Building Coop Society മുന്നില് നിക്ഷേപകര് Investors നിരാഹാരം Hunger strike തുടങ്ങി. ഇന്ന് മുതലാണ് നിരാഹാര സമരം. പണം നഷ്ടപ്പെട്ടവരാണ് ഇന്ന് മുതല് അഞ്ച് ദിവസം റിലേ സത്യാഗ്രഹം നടത്തുന്നത്. ഇത് സൂചനയാണെന്നും നടപടിയില്ലെങ്കില് പ്രതിഷേധം കടുപ്പിക്കുമെന്നും നിക്ഷേപകര് മുന്നറിയിപ്പ് നല്കി. സമരത്തിന് പിന്തുണയുമായി പേരാവൂര് പഞ്ചായത്തിലെ കോണ്ഗ്രസ് അംഗങ്ങള് എത്തി. അതേസമയം കേസില് ഇന്ന് ചോദ്യം ചെയ്യലിന് അന്വേഷണ ഉദ്വേഗസ്ഥന് മുന്നില് സൊസൈറ്റി സെക്രട്ടറി പിവി ഹരികുമാര് ഹാജരായില്ല. രാവിലെ 11 മണിക്ക് ഹാജരാകാനായിരുന്നു സഹകരണ വകുപ്പ് നോട്ടീസ് നല്കിയത്. ഹരികുമാറിനെതിരെ വാറണ്ട് പുറപ്പെടുവിക്കേണ്ടി വരുമെന്ന് ചിട്ടി തട്ടിപ്പ് അന്വേഷിക്കുന്ന സഹകരണ അസിസ്റ്റന്റ് രജിസ്ട്രാര് പ്രദോഷ് കുമാര് വ്യക്തമാക്കി. പണം ആരെങ്കിലും തട്ടിയെടുത്തതായി കണ്ടെത്തിയിട്ടില്ല. എന്നാല് നിക്ഷേപമായി ചിട്ടി വഴി സ്വീകരിച്ച പണം ശമ്ബളത്തിനും മറ്റുമായി വകമാറ്റി ചെലവഴിച്ചുവെന്ന് കണ്ടെത്തിയെന്നും അദ്ദേഹം പറഞ്ഞു. സെക്രട്ടറിയുടെ സ്വത്ത് കണ്ടുകെട്ടാനുള്ള അധികാരം സഹകരണ വകുപ്പിനുണ്ട്. ചിട്ടി നടത്തിയത് വ്യവസ്ഥകള്ക്ക് വിരുദ്ധമായാണ്. സഹകരണ ജോയിന്റ് രജിസ്ട്രാര്ക്ക് ഈ മാസം 15 നുള്ളില് റിപ്പോര്ട്ട് നല്കുമെന്നും അദ്ദേഹം അറിയിച്ചു.